text: 16 bilister i fælden i Vollerup
  29 januar 2018 kl. 08.45
  Politiet har mandag morgen igen været ude for at tjekke bilisternes fart ved skoler. Og igen var der gevinst.
  Politiets fotovogn har holdt ved skolebussernes holdeplads i Vollerup på Als siden tidligt i morges, og allerede klokken otte var 16 bilister blevet blitzet. Fire kørte så stærkt, at de fik et klip. Den hurtigste kørte 67 kilometer i timen, hvor man må køre 50.
  